  Анжелика Тихонова корреспондент Удмуртиын туннэ нуналлы нырысетӥ сюрс гектар вылысь юосты кутсазы. Со сярысь Удмуртиысь гурт возёсъя но сиён-юонъя министерстволэн «ВКонтакте» мерлыко вотэсысь огиназ ивортэмын. Туннэ нуналлы сизьым ёросъёс араны потӥзы: Алнаш, Вотка, Каракулино, Красногорск, Пичи Пурга, Сьӧлта но Юкаменск. Огъя 1 сюрс 500 гектар вылысь тысё но пуртэсо юос кутсамын. Туэ понна нырысетӥзэ 1 сюрс 300 тонна ю тысез жильдӥзы, гектарысь шорлыдын 33 центнерен усиз (кылем арын та нуналлы гектарысь 24 центнер вал). Пичи Пурга ёросын нырысетӥ гектарысь 34 центнер басьтӥзы Етӥн кизись сизьым ёросъёс пӧлысь бусыосы куинез потӥзы. Будосэз 765 гектарысь ишкизы ини. Со туэ етӥн улэ висъям музъемъёслэн 19 процентэз луэ. Озьы ик куд-ог возёсъёс толйись юосты кизьыны кутскизы ни. Нырысетӥосыз пӧлын Юкаменск ёросысь возёсъёс потӥзы – «Луч» но «Нива». «Маяк», «Родина» но «Нива» возёсъёсын кын улэ гырыны ӧдъязы. 2020-тӥ арын урожай басьтон понна 53 сюрс 100 гектар музъем вылэ толйись юосты кизёно луоз Тодэ вайытом, 2-тӥ гудырикошконлы Удмуртиын пудо сиёнлы турынъёс чакламлэсь 73 процентэз турнамын. Тегъёс: Ижкар Удмуртия гуртвозёс ПичиПурга бусыужъёс гуртвозёсъяминистерство Юкаменск  